ഹിഡൺ ഹിൽസ്

ഹിഡൺ ഹിൽസ്, അമേരിക്കന് ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചലസ് കൗണ്ടിയിൽ സ്ഥിതിചെയ്യുന്ന പ്രവേശനപരിമിതിയുള്ള ഒരു നഗരമാണ്. കലാബാസാസ് നഗരത്തിന് അടുത്തായി സ്ഥിതി ചെയ്യുന്ന ഈ നഗരം പടിഞ്ഞാറൻ സാൻ ഫെർണാണ്ടോ താഴ്‍വരയിലാണ് നിലനിൽക്കുന്നത്. നിരവധി അഭിനേതാക്കളെയും പ്രശസ്തരുടേയും താമസസ്ഥലമെന്ന പേരിൽ നഗരം ശ്രദ്ധേയമാണ്.

 ഭൂമിശാസ്ത്രവും ചരിത്രവും 
സാന്താ മോണിക്ക മലനിരകൾക്കു സമീപം ട്രാൻസ്‍വേർസ് പർവ്വതനിരകളിലെ സിമി മലകളിൽ സ്ഥിതിചെയ്യുന്ന ഈ നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ  ആണ്.

1950-കളിൽ പ്രശസ്ത തെക്കൻ കാലിഫോർണിയ ഭൂപ്രകൃതി വാസ്തുശിൽപ്പിയും ആസൂത്രിത കമ്യൂണിറ്റി ഡെവലപ്പറുമായിരുന്ന എ.ഇ. ഹാൻസൻ രൂപകല്പന ചെയ്യുകയും വികസിപ്പിക്കുകയും ചെയ്ത ഒരു സമൂഹമാണിത്. അദ്ദേഹത്തിന്റെ ആദ്യകാല പ്രോജക്റ്റുകളിൽ റോളിങ് ഹിൽസ്, പാലോസ് വെർഡെസ് എസ്റ്റേറ്റ്സ്, 1920-ലെ ബെവർലി ഹിൽസിലെ ഹരോൾഡ് ലോയ്ഡ് എസ്റ്റേറ്റ് തുടങ്ങിയവയും ഉൾപ്പെടുന്നു. വാതായനങ്ങളോടെ നിർമ്മിക്കപ്പെട്ട ഈ പാർപ്പിട നഗരത്തിന്റെ പ്രാദേശിക വിസ്തീർണ്ണം 1.7 ചതുരശ്ര മൈൽ (4.4 ചതുരശ്ര കിലോമീറ്റർ) ആണ്. നഗരത്തിന്റെ മൂന്ന് ഗേറ്റുകളിലൊന്നിലൂടെ ഒരു പ്രാഥമിക വിദ്യാലയത്തിലേയ്ക്ക് പൊതുജനങ്ങൾക്ക് പ്രവേശനം നൽകിയിരിക്കുന്നു.  

 അവലംബം 

വർഗ്ഗം:കാലിഫോർണിയയിലെ നഗരങ്ങൾ